19-cu əsrin sonunda yaşamış Henri Hovard Holms  
Amerikada məşhurluq qazanmış silsilə qətllər  
törədicisi idi. Holms manyak qatil idi və uzun illər  
boyu fırıldaqçılıq ilə məşğul olub. Lakin onun  
əməllərinin şah əsəri dəhşətli qətllər törətdiyi  
“Qətllər qəsri”-nin yaradılması olmuşdur. Holms yalan yolla Çikaqoda daşınmaz əmlak əldə  
edir və əhalinin dərhal olaraq “Qəsr” adlandırdığı  
mehmanxana inşa etdirir. Binanın bir hissəsi ticarət  
məqsədləri üçün istifadə olunurdu. Birinci  
mərtəbədə aptek və müxtəlif mağazalar, yuxarı  
mərtəbələrdə isə onun ofisi, pəncərəsiz otaqlı labirintlər, sonu olmayan dəhlizlər, heç bir yerə  
aparmayan pilləkanlar, yalnız çöl tərəfdən açmaq  
mümkün olan qapılar var idi. Holms qəsrin tikilməsi  
zamanı tez-tez ustaları dəyişirdi. Beləliklə də,  
binanın əsl layihələndirilməsinin necə olduğunu  
ondan başqa heç kim bilmirdi. Hətta o polisin şübhələrinə tuş gəlmək ehtimalını da heçə  
endirmişdi. Otelin tikintisi başa çatan kimi Holms dərhal öz  
cinayətkarlıq əməllərinə başlayır. Holmsun əsas  
qurbanları oteldə işləyən qadınlar, onların  
sevgililəri, otelin qonaqları idilər ki, qatil də onları  
böyük işgəncə verdikdən sonra öldürürdü. Bəzi  
qurbanlar zəhərli qaz kameralarında boğularaq həlak olmuşdular. Bəziləri isə səskeçirməyən  
otaqlarda ölümə tərk edilmişdilər. Holms qətlə  
yetirdiyi şəxslərin cəsədlərini yarır və onları tibb  
məktəblərinə satırdı. Bu tibb məktəbləri də öz  
növbəsində əldə etdikləri cəsədlər barədə  
maraqlanmırdılar. Manyak qatilin arsenalında iki nəhəng soba, turşu çənləri, müxtəlif zəhər şüşələri  
və s. var idi. 1893-cü ildə Çikaqo yarmarkası zamanı  
Holms otaqları turistlərə icarəyə vermişdi. Bu zaman  
50 turistin yoxa çıxması barədə məlumatlar  
mövcuddur. Holms öz “qəsr”in-də polis tərəfindən ələ  
keçirildikdən sonra burada axtarış həyata keçirilir.  
Qəsrin gözətçisinin bildirdiyinə görə, ona heç vaxt  
yuxarı mərtəbələri təmizləmək icazəsi verilmirdi.  
Məhz bu məlumata əsaslanan polis ilk olaraq yuxarı  
mərtəbələrdə axtarışlara başalyır və burada Holms- un qurbanlarını qətlə yetirmə və onlardan xilas  
olmaq üsullarını aşkar edir. 1895-ci ilin avqustunda  
oteldə yanğın baş verir və o tamamilə yararsız  
vəziyyətə düşür. Tezliklə “qanlı otel”-in yerində  
ABŞ-ın poçt bölməsi yaradılır. Son olaraq qeyd edək  
ki, Holms məhkəmədə özünü 27 qətl hadisəsində günahkar hesab etsə də, mütəxəssislər onun  
qurbanlarının 200-dən çox olduğunu təxmin edir.